CELEX: 32007D0330
Language: hr
Date: 2007-05-04 00:00:00
Title: 2007/330/EZ: Odluka Komisije od 4. svibnja 2007. o ukidanju zabrana kretanja određenih životinjskih proizvoda na otoku Cipru na temelju Uredbe Vijeća (EZ) br. 866/2004 i o utvrđivanju uvjeta za kretanje tih proizvoda (priopćena pod brojem dokumenta C(2007) 1911)  Tekst značajan za EGP

02/Sv. 022
            
            
               HR
            
            
               Službeni list Europske unije
            
            
               138
            
         32007D0330
   
               L 123/30
            
            
               SLUŽBENI LIST EUROPSKE UNIJE
            
            
               04.05.2007.
            
         
      ODLUKA KOMISIJE
   
   od 4. svibnja 2007.
   o ukidanju zabrana kretanja određenih životinjskih proizvoda na otoku Cipru na temelju Uredbe Vijeća (EZ) br. 866/2004 i o utvrđivanju uvjeta za kretanje tih proizvoda
   (priopćena pod brojem dokumenta C(2007) 1911)
   (Tekst značajan za EGP)
   (2007/330/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 866/2004 od 29. travnja 2004. o režimu u skladu s člankom 2. Protokola br. 10 Akta o pristupanju (1), a posebno njezin članak 4. stavak 9.,
   budući da:
   
               (1)
            
            
               Do ponovnog ujedinjenja Cipra se člankom 1. stavkom 1. Protokola 10. Akta o pristupanju suspendira primjena pravne stečevine u područjima Republike Cipra u kojima Vlada Republike Cipra ne provodi stvarnu kontrolu.
            
         
               (2)
            
            
               Zbog zdravlja ljudi i životinja Uredbom (EZ) br. 866/2004 zabranjuje se kretanje životinjskih proizvoda preko crte razdvajanja područja Republike Cipra u kojima Vlada Republike Cipra ne provodi stvarnu kontrolu u područja u kojima to čini.
            
         
               (3)
            
            
               Kao prvi korak i s obzirom na proizvodnju u područjima Republike Cipra u kojima Vlada Republike Cipra ne provodi stvarnu kontrolu mogu se ukinuti zabrane za svježu ribu i med.
            
         
               (4)
            
            
               Potrebno je osigurati da se ukidanjem zabrana ne ugrozi zdravlje ljudi i životinja. Također je potrebno zajamčiti sigurnost hrane u skladu s Uredbom Komisije (EZ) br. 1480/2004 (2) o posebnim pravilima za robu koja dolazi s područja koja nisu pod učinkovitim nadzorom Vlade Cipra u područjima u kojima Vlada ima učinkoviti nadzor. U skladu s tim, trgovina dotičnim proizvodima treba podlijegati određenim uvjetima.
            
         
               (5)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Zabrane na temelju članka 4. stavka 9. Uredbe (EZ) br. 866/2004 o kretanju životinjskih proizvoda preko crte razdvajanja područja Republike Cipra u kojima Vlada Republike Cipra ne provodi stvarnu kontrolu i područja u kojima to čini više se ne primjenjuju na životinjske proizvode spomenute u prilozima I. i II. ovoj Odluci.
   Trgovina tim proizvodima podliježe uvjetima navedenima u odnosnom Prilogu.
   Članak 2.
   Ova je Odluka upućena državama članicama.
   
      Sastavljeno u Bruxellesu 4. svibnja 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 161, 30.4.2004., str. 128.; ispravljena inačica u SL L 206, 9.6.2004., str. 51. Uredba kako je zadnje izmijenjena Uredbom Komisije (EZ) br. 1283/2005 (SL L 203, 4.8.2005., str. 8.).
   
      (2)  SL L 272, 20.8.2004., str. 3.
   
   PRILOG I.
   Svježa riba
   A.   Životinjski proizvod: Svježa riba
   B.   Uvjeti
   
               1.
            
            
               Svježa riba se mora iskrcati izravno s ribarskih plovila na kojima se ulov čuva manje od 24 sata. Ta ribarska plovila moraju poslovati u skladu sa zahtjevima iz Priloga III., odjeljka VIII., poglavlja I.(I)(A) i II. Uredbe (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1).
               Neovisni stručnjaci koje je imenovala Komisija moraju pregledati plovila i Komisiji proslijediti popis plovila koji udovoljavaju važećim uvjetima. Komisija taj popis dostavlja nadležnom veterinarskom tijelu Republike Cipra i objavljuje ga na svojoj internetskoj stranici.
            
         
               2.
            
            
               Svaku pošiljku svježe ribe mora pratiti isprava izdana u skladu s člankom 2. Uredbe (EZ) br. 1480/2004. Tu ispravu mora izdati tursko-ciparska Gospodarska komora koju je u tu svrhu propisno ovlastila Komisija u dogovoru s Vladom Republike Cipra ili neko drugo tijelo ovlašteno u dogovoru s potonjom. Ta se isprava mora izdati u skladu s postupkom iz članka 4. stavaka 5. i 6. Uredbe (EZ) br. 866/2004 i u njoj se mora navesti da je riba iskrcana izravno s ribarskih plovila navedenim u popisu plovila koja udovoljavaju važećim uvjetima spomenutim u točki 1., koji se uredno stavlja na raspolaganje.
            
         
               3.
            
            
               Svježa riba mora biti namijenjena za maloprodaju, restorane ili izravnu prodaju potrošačima.
            
         
      (1)  SL L 139, 30.4.2004., str. 55.; ispravljena inačica u SL L 226, 25.6.2004., str. 22.
   
   PRILOG II.
   Med za ljudsku potrošnju
   A.   Životinjski proizvod: Med za ljudsku potrošnju
   B.   Uvjeti
   
               1.
            
            
               Med mora biti u cijelosti proizveden od proizvođača koji borave u područjima Republike Cipra u kojima Vlada Republike Cipra ne provodi stvarnu kontrolu.
            
         
               2.
            
            
               Med se mora prevoziti:
               
                           (a)
                        
                        
                           u rasutom stanju; ili
                        
                     
                           (b)
                        
                        
                           u pojedinačnim spremnicima prikladnim za tržište koji se pune u poduzeću koje je u tu svrhu opremljeno u skladu s Prilogom I., dijelom A, poglavljem II. Uredbe (EZ) br. 852/2004 Europskog parlamenta i Vijeća od 29. travnja 2004. o higijeni hrane (1).
                        
                     
         
               3.
            
            
               Svaku pošiljku meda mora pratiti isprava izdana u skladu s člankom 2. Uredbe (EZ) br. 1480/2004. Tu ispravu mora izdati tursko-ciparska Gospodarska komora koju je u tu svrhu propisno ovlastila Komisija u dogovoru s Vladom Republike Cipra ili neko drugo tijelo ovlašteno u dogovoru s potonjom. Ta se isprava mora izdati u skladu s postupkom iz članka 4. stavaka 5. i 6. Uredbe (EZ) br. 866/2004 i u njoj se mora navesti da med udovoljava uvjetima spomenutim u točki 1.
            
         
               4.
            
            
               Prije plasiranja meda na tržište neovisni stručnjaci koje imenuje Komisija moraju iz proizvodnog lanca uzeti deset uzoraka meda i analizirati ih, a rezultate analize dostaviti Komisiji. Komisija dostavlja rezultate analize nadležnom veterinarskom tijelu Republike Cipra i objavljuje ih na svojoj internetskoj stranici.
               Analize se moraju provoditi u ovlaštenom laboratoriju u skladu s definicijom iz članka 2. točke (f) Direktive Vijeća 96/23/EZ od 29. travnja 1996. o mjerama za nadzor određenih tvari i njihovih ostataka u živim životinjama i životinjskim proizvodima i o stavljanju izvan snage Direktiva 85/358/EEZ i 86/469/EEZ te Odluka 89/187/EEZ i 91/664/EEZ (2). Ispitivanje uzoraka raspodjeljuje se kako slijedi:
               
                           (a)
                        
                        
                           šest uzoraka ispituje se na antibiotike (skupina B(1)) te karbamate i piretroide (skupina B(2): sredstva za suzbijanje parazita);
                        
                     
                           (b)
                        
                        
                           četiri uzorka ispituju se na pesticide (skupina B(3)(a) za organoklorine, skupina B(3)(b) za organofosforne spojeve) i teške metale (skupina B(3)(c)).
                        
                     
         
               5.
            
            
               Uzorkovanje i analiza spomenuti u točki 4. moraju se ponoviti svake godine.
            
         
               6.
            
            
               Med koji se kreće u skladu s ovom Odlukom podliježe zahtjevima iz Direktive Vijeća 2001/110/EZ od 20. prosinca 2001. o medu (3).
            
         
      (1)  SL L 139, 30.4.2004., str. 1.; ispravljena inačica u SL L 226, 25.6.2004., str. 3.
   
   
      (2)  SL L 125, 23.5.1996., str. 10.
   
   
      (3)  SL L 10, 12.1.2002., str. 47.